recursal/SuperWikiNEXT-32B huggingface dataset:
**ரசிக்கும் சீமானே** 2010 ஆம் ஆண்டு ஸ்ரீகாந்த், அரவிந்த் ஆகாஷ் மற்றும் நவ்யா நாயர் நடிப்பில், ஆர். கே. வித்யாதரன் இயக்கத்தில், திருமலை தயாரிப்பில், விஜய் ஆன்டனி இசையில் வெளியான தமிழ் திரைப்படம்.

கதைச்சுருக்கம்
--------------

நந்து (ஸ்ரீகாந்த்) மற்றும் அரவிந்த் (அரவிந்த் ஆகாஷ்) இருவரும் ஏழாம் வகுப்புப் படிக்கும்போது அவர்களின் பள்ளியில் படிக்கும் காயத்ரி (நவ்யா நாயர்) என்ற பெண்ணுக்கு தங்கள் இருவரில் யார் மீது அன்பு அதிகம் என்று சண்டையிட்டுக் கொள்கின்றனர். அதை அவளிடம் சென்று கேட்கின்றனர். அவளோ நாம் அனைவரும் இப்போது சிறுபிள்ளைகள். நாம் வளர்ந்து பெரியவர்களாகும் போது உங்களில் யார் மருத்துவர் பணிக்குச் செல்கிறீர்களா அவர்களையே காதலிப்பேன் என்று கூறுகிறாள். அதன்பின் காயத்ரியின் தந்தைக்கு பணிமாறுதல் கிடைப்பதால் அவர்கள் வேறு ஊருக்கு சென்றுவிடுகிறார்கள். நந்துவின் தந்தை அவனது தாயைக் கொன்றுவிட்டுத் தானும் தற்கொலை செய்துகொள்கிறார். அனாதையாகும் நந்து அவன் தந்தையின் நண்பர் (ஆர். கே. வித்யாதரன்) பாதுகாப்பில் வளர்கிறான். அவர் நந்துவை மருத்துவருக்கு படிக்க வைக்க விரும்பவில்லை. மாறாக பிறரை மிரட்டி அவர்களிடமிருந்து பணம் பறிக்கும் திருடனாக மாற்றுகிறார். அதுவே அவன் தொழிலாகிறது.

இந்நிகழ்வுகளுக்குப் பின் பல வருடங்கள் கழித்து நந்து தன் குரு மற்றும் உதவியாளர் (சத்யன்) துணையுடன் பிறரிடம் மிரட்டி பணம் பறிப்பதை தொழிலாக செய்துவருகிறான். அவனது சிறுவயது தோழியான காயத்ரியை மீண்டும் சந்திக்கிறான். காயத்ரி அவனை சந்திக்கும் முன்பே மருத்துவரான அரவிந்தை சந்தித்திருக்கிறாள். அவள் சிறு வயதில் கூறியபடி இப்போது மருத்துவராக பணிபுரியும் அரவிந்தை காதலிக்கத் தொடுங்கிவிடுவாளோ என்று கலக்கமடைகிறான் நந்து. அவர்கள் ஒருவரையொருவர் காதலிக்காமல் இருக்க பல தடைகளை ஏற்படுத்துகிறான். இறுதியில் காயத்ரியை மணந்தது யார்? என்பதே முடிவு.

நடிகர்கள்
---------

* ஸ்ரீகாந்த் - நந்து
* நவ்யா நாயர் - காயத்ரி
* அரவிந்த் ஆகாஷ் - அரவிந்த்
* போஸ் வெங்கட்
* சத்யன்
* மயில்சாமி
* தாமு
* வாசு விக்ரம்
* காதல் தண்டபாணி
* நீலிமா ராணி
* லீமா பாபு - சிறுவயது காயத்ரி
* வஹீதா

தயாரிப்பு
---------

இந்தப் படத்துக்கு முதலில் வைத்த பெயர் எட்டப்பன். கதையின் நாயகன் அடுத்தவரை ஏமாற்றி வாழ்க்கையில் முன்னேறுகிறவன் என்பதால் இந்தப் பெயரை தேர்வு செய்திருந்தனர். இதற்கு எட்டப்பனின் வா‌ரிசுகள் எதிர்ப்பு தெ‌ரிவித்ததோடு, வழக்கும் தொடர்ந்தனர். இதன் காரணமாக படத்தின் பெயர் ரசிக்கும் சீமானே என்று மாற்றப்பட்டது.

பராசக்தி திரைப்படத்தில் இடம்பெற்ற "ஓ ரசிக்கும் சீமானே" என்ற பாடல் வரியை இப்படத்தின் தலைப்பாக பயன்படுத்தினர்.

இசை
---

படத்தின் இசையமைப்பாளர் விஜய் ஆண்டனி.

பாடல் வரிசை| வ. எண் | பாடல் | பாடகர்கள் |
| --- | --- | --- |
| 1 | ஓ ரசிக்கும் சீமானே | வினய், பாலாஜி |
| 2 | நான் உன்னை | மாயா, விஜய் ஆன்டனி |
| 3 | கோடி கோடி | அர்ஷித் |
| 4 | நச்சிலோ நச்சிலோ | பக்ஷி |
| 5 | பூவே பூவே | விஜய் ஆண்டனி |
| 6 | கோடி கோடி | பிரசன்னா |

மேற்கோள்கள்
-----------

1. ↑  "ரசிக்கும் சீமானே".
2. ↑  "ரசிக்கும் சீமானே". 2019-03-21 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
3. ↑  "ரசிக்கும் சீமானே".
4. ↑  "எட்டப்பன் - ரசிக்கும் சீமானே என்று மாற்றம்".
5. ↑  "நவ்யா நாயர்".
6. ↑  "ரசிக்கும் சீமானே". 2007-10-11 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
7. ↑  "ரசிக்கும் சீமானே". 2007-10-11 அன்று மூலம் பரணிடப்பட்டது. 2019-02-27 அன்று பார்க்கப்பட்டது.
8. ↑  "தலைப்பு - பராசக்தி பாடல்". .
9. ↑  "பாடல் வெளியீடு".

வெளி இணைப்புகள்
---------------

* ரசிக்கும் சீமானே
**மார்க்சியத் திறனாய்வு** என்பது, கார்ல் மார்க்சினால் முன்வைக்கப்பட்ட அரசியல், பொருளாதார, சமுதாயக் கொள்கையான மார்க்சியத்தை அடிப்படையாகக் கொண்ட திறனாய்வு முறை ஆகும். மார்க்சியக் கோட்பாட்டின் முன்னோடிகளான மார்க்சு, ஏங்கெல்சு ஆகியோரோ அதனை நடைமுறைக்குக் கொண்டுவந்த லெனினோ ஒரு இலக்கியக் கொள்கை பற்றி எதுவும் குறிப்பிடவில்லை. ஆனாலும் அவ்வப்போது அவர்கள் இலக்கியம் பற்றித் தெரிவித்த கருத்துக்களையும் பின் வந்த மார்க்சியர்களின் விளக்கங்களையும் அடிப்படையாகக் கொண்டு மார்க்சியத்தின் இலக்கியக் கொள்கை உருவானது எனலாம். 

மார்க்சியம் இலக்கியத்தைத் தன்னளவில் முழுமை கொண்ட ஒன்றாகக் கருதுவது இல்லை. சமுதாயத்தின் பல்வேறு அம்சங்களான அரசியல், சமயம், சட்டம், சாதி போன்றவற்றோடு செயற்பாட்டு உறவைக் கொண்டுள்ளது என்றும் அதனால், சமுதாய முழுமையில் ஒரு உறுப்பான இலக்கியத்தின் பண்பும் வளர்ச்சியும் பிற கூறுகளில் தங்கியுள்ளதுடன் அக்கூறுகளில் தாக்கங்களை ஏற்படுத்துகின்றன என்றும் மார்க்சியம் கூறுகிறது.

குறிப்புக்கள்
-------------

1. ↑  நடராசன், தி. சு. 2009. பக். 171.

உசாத்துணைகள்
------------

* பஞ்சாங்கம், க. *இலக்கியமும் திறனாய்வுக் கோட்பாடுகளும்*, அன்னம், தஞ்சாவூர், 2011.
* நடராசன், தி. சு. *திறனாய்வுக் கலை*, நியூ செஞ்சுரி புக் ஹவுஸ் (பி) லிட், சென்னை, 2009 (ஏழாம் பதிப்பு).

இவற்றையும் பார்க்கவும்
----------------------

* திறனாய்வுக் கோட்பாடுகளின் பட்டியல்‎‎
2019 ஆம் ஆண்டில் வெளியான தமிழ் பரபரப்பூட்டும் திரைப்படம் ஆகும்.
**பரபரப்பூட்டும் திரைப்படம்** (Thriller film) **சஸ்பென்ஸ் திரைப்படம்** அல்லது **சஸ்பென்ஸ் பரபரப்பூட்டும் திரைப்படம்** என்றும் அழைக்கப்படும் ஒரு திரைப்பட வகையாகும். இந்த வகை திரைப்படம் பார்வையாளர்களிடையே ஆர்வத்தையும் உற்சாகத்தையும் தூண்டுகிறது. பெரும்பாலான திரைப்படங்களின் கதைகள் பதற்றத்தை மையமாக வைத்தே தயாரிக்கப்படுகின்றது.

ஒரு பரபரப்பூட்டும் திரைப்படத்தின் கதை பொதுவாக வாழ்க்கை அச்சுறுத்தப்படும் காட்சி அமைப்புடன் எடுக்கப்படுகின்றது. பார்வையாளர்களை அடுத்து என்ன நடக்க போகுது என்று ஆவலுடன் எதிர் பார்க்கவைக்கின்றது. பரபரப்பூட்டும் திரைப்படங்கள் பொதுவாக மற்ற வகை திரைப்படங்களுடன் இணைத்து தயாரிக்கப்படுகின்றது. உதாரணம் (அதிரடி பரபரப்பூட்டல், சாகச பரபரப்பூட்டல், கனவுருப்புனைவு மற்றும் அறிவியல் புனைகதை பரபரப்பூட்டல்) போன்ற வகைகள் இதற்குள் அடங்கும்.

திரில்லர் திரைப்படம் திகில் திரைப்படங்களுடன் நெருங்கிய உறவைக் கொண்டது, இவை இரண்டும் பதற்றத்தை வெளிப்படுத்துகின்றன. குற்றம் பற்றிய கதைக்களங்களில், பரபரப்பூட்டும் திரைப்படங்கள் குற்றவாளி அல்லது துப்பறியும் நபர்களிடமும், பதற்றத்தை உருவாக்குவதிலும் குறைவாகவே கவனம் செலுத்துகின்றன. இந்த வகை திரைப்படம் பயங்கரவாதம், அரசியல் சதி, நாட்டம் மற்றும் கொலைக்கு வழிவகுக்கும் முக்கோணக் காதல் போன்ற பொதுவான கருப்பொருள்களை மையமாக வைத்து எடுக்கப்படுகின்றது.

தமிழ் திரைப்படத்துறையின் வளர்சிக்கு பரபரப்பூட்டும் வகைத் திரைப்படம் மிகமுக்கிய பெரும் பங்கை வகித்துள்ளது. திரைப்படத்துறை ஆரம்பித்த காலம் முதல் இன்று வரை அதே கண்கள், ஊமை விழிகள், நூறாவது நாள், விசாரணை, ராட்சசன், விக்ரம் வேதா, துருவங்கள் பதினாறு, கைதி போன்ற பல திரைப்படங்கள் வெளியாகி வெற்றியும் கண்டது.

பரபரப்பூட்டும் தமிழ் திரைப்படங்களின் பட்டியல்
---------------------------------------------

* பரபரப்பூட்டும் தமிழ் திரைப்படங்களின் பட்டியல்

மேற்கோள்கள்
-----------

1. ↑  Konigsberg 1997, ப. 421
2. ↑  Konigsberg 1997, ப. 404
3. ↑  Dirks, Tim. "Thriller – Suspense Films". Filmsite.org. July 25, 2010 அன்று பார்க்கப்பட்டது.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |
எளிதில் ஏறக்கூடிய ஆலமரம்
**காக்கா குஞ்சு** மரத்தில் ஏறிச் சிறுவர்கள் விளையாடும் ஒரு விளையாட்டு.

ஆடும் முறை
----------

பட்டவர் தேர்ந்தெடுக்கப்படுவார். எளிதாக ஏறக்கூடிய மரம் ஒன்றைத் தேர்ந்தெடுத்து அதன் அடிமரத்தைச் சுற்றி ஒரு வட்டம் போடுவர். எல்லாரும் மரத்தில் ஏறிக்கொள்வர். பட்டவர் குச்சி ஒன்றை அந்த வட்டத்துக்குள் வைத்துவிட்டு மரத்தில் ஏறி ஒருவரைத் தொடவேண்டும். தொட்டுவிட்டால் தொடப்பட்டவர் பட்டவர் ஆகி அவ்வாறே குச்சியை வைத்துவிட்டுத் தொடவேண்டும்.

ஒருவரைத் தொடும் நோக்கில் பட்டவர் ஒரு கிளையில் ஏறும்போது வேறு கிளையில் உள்ள மற்றொருவர் கீழே இறங்கிவந்து மரத்தடியில் உள்ள குச்சியை எடுத்துத் தொலைதூரத்துக்கு வீசிவிட்டு மரத்தில் ஏறிக்கொள்வார். குச்சி வட்டத்துக்குள் இருக்கும்போது தொட்டால்தான் தொடப்பட்டதாக எடுத்துக்கொள்ளப்படும். ஆட்டம் தொடங்கிய பின்னர் மரத்தில் ஏறித் தொட்டாலும், கீழே நிற்கும்போது தொட்டாலும் தொட்டதாக ஏற்றுக்கொள்ளப்படும்.

தொடக்கத்தில் எல்லாரும் மரத்தில் ஏறியிருப்பதால் இந்த விளையாட்டைக் காக்கா குஞ்சு என்கின்றனர்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* இரா. பாலசுப்பிரமணியம், *தமிழர் நாட்டு விளையாடுகள்*, உலகத் தமிழாராய்ச்சி நிறுவன வெளியீடு, 1980
**வரதராஜன் ஜெயபாஸ்கரன்** (பிறப்பு: சூன் 15, 1960) என்பவர் கவிஞர், பத்திரிகையாளர், எழுத்தாளர், சொற்பொழிவாளர் ஆவார். இவர் மக்கள் வாழ்க்கையைச் சார்ந்த கவிதைகளை எழுதுபவர் ஆவார்.

பிறப்பு , ஆரம்ப வாழ்க்கை
------------------------

கா. மு. வரதராஜன் - வரதம்மாள் இணையருக்கு சூன் 15, 1960இல் காட்டுப்பாக்கம் என்னும் ஊரில் பிறந்தவர்.

சிறப்புகள்
----------

தமிழ்ப் படைப்பாளிகள் பேரியக்கத்தின் மாநிலப் பொதுச்செயலாளராக இவர் உள்ளார். இவர் 1986 முதல் 1988 வரை தேவி வார இதழில் நிருபராகப் பணியாற்றினார். ஜெயபாஸ்கரன், ஜெயசூரியன் என்னும் பெயர்களில் 50 கட்டுரைகளை எழுதியுள்ளார். 1989 முதல் 1991 வரை தராசு வார இதழில் சமுகப் புலனாய்வு நிருபராகப் பணியாற்றினார். இவர் 18 சிறப்புக் கட்டுரைகளை எழுதியுள்ளார்.

**மேற்கோள்கள்**

1. 1 2  ஆர். சி. ஜெயந்தன் (1 ஆகத்து 2009). ""மேம்படவும் மேம்படுத்தவும் ஏதுவாக இருப்பதே கவிதை! *கவிஞர் ஜெயபாஸ்கரன் நேர்காணல்"*. நக்கீரன். 3 நவம்பர் 2015 அன்று பார்க்கப்பட்டது.
[*தொடர்பிழந்த இணைப்பு*]
2. ↑  "நூல்கள் வெளியீட்டு விழா". தினமணி. 20 செப்டம்பர் 2012. 3 நவம்பர் 2015 அன்று பார்க்கப்பட்டது.
தீக் அரண்மனை, ஆண்டு 1772
மகாராஜா சுரஜ் மால் (1755–1763)
பரத்பூர் இராச்சியத்தின் அரசவை, ஆண்டு 1862
 மகாராஜா ஜஸ்வந்த் சிங் (1853–1893)
தீக் கோட்டை
மகாராஜா கிஷன் சிங் (1918–1929)
**பரத்பூர் இராச்சியம்** அல்லது **பரத்பூர் சுதேச சமஸ்தானம்** (**Bharatpur State**), இந்தியா]]வின் மேற்கில் அமைந்த தற்போதைய இராஜஸ்தான் மாநிலத்தின் வடகிழக்கில் அமைந்த பழைய பரத்பூர் மாவட்டத்தின் நிலப்பரப்புகளை கொண்டது. ஜாட் இனத்தைச் சேர்ந்த 
பதான் சிங் என்பவர் பரத்பூர் இராச்சியத்தை 1755-ஆம் ஆண்டில் நிறுவினார். மன்னர் *சூரஜ் மால்* ஆட்சியின் (1755–1763) போது பரத்பூர் இராச்சியத்தின் ஆண்டு வருமானம் ரூபாய் 17,500,000 ஆக இருந்தது.
பரத்பூர் இராச்சியத்தின் மொத்தப் பரப்பளவு 5,123 சதுர மைல் ஆகும். 1931-இல் இதன் மக்கள் தொகை 4,86,954 அக இருந்தது.

வரலாறு
------

1755-ஆம் ஆண்டில் முகலயாப் பேரரசின் படைகளுக்கு எதிராக ஜாட் இன மக்கள் தலைவர் பதான் சிங் தலைமையில் தில்லி, ஆக்ரா மற்றும் மதுரா பகுதிகளில் நடைபெற்ற கிளர்ச்சிகள் மூலம் பரத்பூர் இராச்சியம் 1755-இல் நிறுவப்பட்டது. 

1895-ஆம் ஆண்டில் பிரித்தானிய இந்தியா அரசு கொண்டு வந்த இந்தியத் துணைப்படைத் திட்டத்தின் கீழ் பரத்பூர் இராச்சியம், பிரித்தானிய இந்தியா அரசுக்கு ஆண்டுதோறும் திறை செலுத்தும் சமஸ்தானமானது.  இது பிரித்தானிய இந்தியாவின் கட்டுப்பாட்டின் கீழ் இந்தியப் பகுதியில் இருந்த 565 சமஸ்தானங்களில் ஒன்றாகும். 

இந்திய விடுதலைக்குப் பின்னர் இந்த இராச்சியம் அரசியல்சட்ட முடியாட்சியாக 6 ஏப்ரல் 1949 வரை இருந்தது. பின்னர் சுதேச சமஸ்தானங்களின் இணைப்பு ஒப்பந்தப்படி 7 ஏப்ரல் 1949 அன்று இந்திய விடுதலைக்குப் பின்னர் இந்த சமஸ்தானத்தை இந்தியாவுடன் இணைக்கப்பட்டது.

இவற்றையும் பார்க்க
------------------

* சுதேச சமஸ்தானம்
* துணைப்படைத் திட்டம்
* இந்திய மன்னராட்சி அரசுகளின் பட்டியல்
* சுதேச சமஸ்தானங்களின் இணைப்பு ஒப்பந்தம்
* திவான்

மேற்கோள்கள்
-----------

1. ↑  Sen, Sailendra Nath (2010). *An Advanced History of Modern India*. Macmillan. பக். 420. பன்னாட்டுத் தரப்புத்தக எண்:978-0-230-32885-3. .
2. ↑  Chandra, Satish (1990). *Medieval India*. India: National Council for Educational Research and Training. பக். Chapter 18 p. 295, 296.
3. ↑  [WorldStatesmen - India Princely States K-Z
4. ↑
5. ↑

குறிப்புகள்
-----------

* Imperial Gazetteer of India Vol 8, P-73 Bharatpur State
* R. C. Majumdar, H.C. Raychaudhury, Kalikaranjan Datta: An Advanced History of India, fourth edition, 1978, ISBN 0-333-90298-X, p. 535-36

வெளி இணைப்புகள்
---------------

* Bharatpur State at *Britannica*
* 

* பொதுவகத்தில் பரத்பூர் சமஸ்தானம் தொடர்பாக ஊடகக் கோப்புகள் உள்ளன.
**நிரஞ்சன் நர்ஹரி பகத்** (18 மே 1926 - 1 பிப்ரவரி 2018)  இந்திய குஜராத்தி மொழி கவிஞரும் வர்ணனையாளரும் ஆவார். இவர் *குஜராத்தி சாஹியாட்டா - பூர்வர்தா உத்தர்தா* என்ற விமர்சனப் பணிகளுக்காக *குஜராத்தி மொழிக்கான* சாகித்ய அகாடமி விருதை 1999 ஆம் ஆண்டில் வென்றவர் ஆவார். இவர் ஒரு ஆங்கிலக் கவிஞராகவும் இருந்தார். மேலும், ஆங்கிலத்தில் நூற்றுக்கும் மேற்பட்ட கவிதைகளை எழுதியிருந்தார். அவற்றில் பெரும்பாலானவை, *கீதாஞ்சலியின்* பாணியில் எழுதப்பட்டவை.

ஆரம்ப கால வாழ்க்கை
------------------

நிரஞ்சன் நர்ஹரி பகத் 1926 ஆம் ஆண்டு மே 18 அன்று அகமதாபாத்தில் பிறந்தார். அவர் 1950 ஆம் ஆண்டில் ஆங்கில இலக்கியத்தில் முதுகலைப் பட்டத்தை முடித்தார்.

தொழில்
------

 1971 ஆம் ஆண்டில் சுனிலால் மடியாவின் மகன் அமிதாப் மடியாவுடன் நிரஞ்சன் பகத் 
பகத் எல்.டி கலைக் கல்லூரியில் விரிவுரையாளராக சேர்ந்தார். பின்னர் அவர் அகமதாபாத்தில் உள்ள செயிண்ட் சேவியர் கல்லூரியில் 1975 ஆம் ஆண்டில் ஆங்கிலப் பேராசிரியராக சேர்ந்தார். பணியிலிருந்து ஓய்வு பெறும் வரை அங்கு பணியாற்றினார்.  1997-98 ஆம் ஆண்டு முதல் குஜராத்தி சாகித்ய பரிஷத்தின் தலைவராக பணியாற்றினார். 1963 முதல் 1967 வரை டெல்லியில் உள்ள சாகித்திய அகாதமி, குஜராத்தி ஆலோசனைக் குழுவின் உறுப்பினராகவும் பணியாற்றினார். 

*குஜராத்தி சாஹிய்தா - பூர்வர்தா உத்தர்தா என்ற* விமர்சனப் படைப்பிற்காக 1999 ஆம் ஆண்டில் சாகித்ய அகாடமி விருதினைப் பெற்றார். இவர், சண்டோலே என்ற தனது படைப்பிற்காக நர்மத் சுவர்ண சந்த்ரக் என்ற விருதினைப் பெற்றார்.  இவர் 1949 ஆம் ஆண்டில் குமார் சுவர்ண சந்திரக் விருதினையும், 1969 ஆம் ஆண்டில் ரஞ்சித்ரம் சுவர்ண சந்திரக் என்ற விருதினையும், 1998 ஆம் ஆண்டில் பிரேமானந்த் சுவர்ண சந்திரக் விருதினையும், 2000 ஆம் ஆண்டில் சச்சிதானந்த் சன்மன் விருதினையும் மற்றும் 2001 ஆம் ஆண்டில் நர்சிங் மேத்தா விருதினையும் பெற்றார்.

இறப்பு
------

பகத் 1 பிப்ரவரி 2018 அன்று அகமதாபாத்தில் உள்ள ஒரு மருத்துவமனையில் தனது 91 ஆவது வயதில் பக்கவாதத்தால் இறந்தார்.

குறிப்புகள்
-----------

1. ↑  "Remembering Niranjan Bhagat (1926-2018), a giant of Gujarati poetry". *scroll.in*. scroll.in. 18 August 2018 அன்று பார்க்கப்பட்டது.
2. ↑  "Kavi Kosh - Niranjan Bhagat". *kavitakosh.org*. kavitakosh.org. 17 October 2018 அன்று பார்க்கப்பட்டது.
3. ↑  Topiwala, Chandrakant. "સાહિત્યસર્જક: નિરંજન ભગત" [Writer: Niranjan Bhagat] (Gujarati). Gujarati Sahitya Parishad.CS1 maint: Unrecognized language (link)
4. 1 2 3  "Veteran Gujarati Poet Niranjan Bhagat passes away". Deshgujarat. 1 February 2018. 1 February 2018 அன்று பார்க்கப்பட்டது.
5. ↑  Amaresh Datta (1987). *Encyclopaedia of Indian Literature: A–Devo*. Sahitya Akademi. பக். 420–421. பன்னாட்டுத் தரப்புத்தக எண்:978-81-260-1803-1. .
6. ↑  "Sanskrit Sahitya Akademi Awards 1955–2007". சாகித்திய அகாதமி Official website. 2009-03-31 அன்று மூலம் பரணிடப்பட்டது.
**மார்க்சிச சமூகவியல்** (*Marxist sociology*) என்பது கார்ல் மார்க்சு முன்வைத்த சமூகவியல் ஆகும். மார்க்சியத்தை ஒரு அரசியல் தத்துவம் மற்றும் ஒரு சமூகவியல் முறை என அங்கீகரிக்க முடியும். இது அறிவியல் அறிவு முறை சார்ந்த ஆய்வுகள் மற்றும் குறிக்கோள்களை கொண்டு உருவாக்க முனைகிறது மார்க்சிய சமூகவியல். இந்த தத்துவம் தொழிலாள வர்க்கத்தை அணிதிரட்டுவதன் ஒரு பகுதியாக முதலாளித்துவ சமூதாயத்தின் நேர்மறையான (அனுபவ) அறிவியலை வளர்ப்பதற்க்காக மார்க்சிசத்தின் நோக்கத்துடன் உருவாக்கியுள்ளது.

கருத்துகள் மற்றும் சிக்கல்கள்
-----------------------------

மார்க்சிய சமூகவியல் முதன்மையாக சமுதாயத்திற்கும் பொருளாதாரத்திற்கும் இடையிலான உறவுகளுடன் தொடர்புடையது, ஆனால் அவை மட்டுமல்ல. மேலும் கருத்துக்களில் மார்க்சியப் பொருள்முதல் வாதம், உற்பத்தி முறைகள் மற்றும் மூலதனம் – தொழிலாளர்கள் உறவு ஆகியவை அடங்கும். மார்க்சிச சமூகவியல் பழங்குடி மக்கள், அடிமைப்படுத்தப்பட்ட மக்கள் மற்றும் முதலாளித்துவத்தின் பெயரில் உழைக்கும் மக்களை கட்டுப்படுத்த காவல்துறையினர் எவ்வாறு பயன்படுத்தப்படுகின்றது

மார்க்சிய சமூகவியலாளர்கள் கேட்கும் முக்கிய கேள்விகள் பின்வருமாறு: 

* மூலதனம் தொழிலாளர்களை எவ்வாறு கட்டுப்படுத்துகிறது?
* உற்பத்தி முறை சமூக வகுப்புகளை எவ்வாறு பாதிக்கிறது?
* தொழிலாளர்கள், மூலதனம், அரசு மற்றும் பண்பாடு ஆகியவற்றுக்கும் என்ன தொடர்பு?
* பாலினம் மற்றும் இனம் தொடர்பான ஏற்றத்தாழ்வுகளை பொருளாதார காரணிகள் எவ்வாறு பாதிக்கின்றன?
* மார்க்சிய சோசலிசத்திற்குள் காவல்துறை என்ன பங்கு வகிக்கிறது?

மேற்கோள்கள்
-----------

1. 1 2  Johnson, Allan G. 2000. "Marxist sociology." Pp. 183–84 in The Blackwell Dictionary of Sociology: A User's Guide to Sociological Language *at Google Books*. Wiley-Blackwell. ISBN 0-631-21681-2.
2. 1 2  "Marxist Sociology." *Encyclopedia of Sociology* (2006). USA: Macmillan Reference.
3. ↑  Jipson, Art. 2013. "About the Section on Marxist Sociology." *American Sociological Association*. Retrieved on April 21, 2020. பரணிடப்பட்டது 2009-01-09 at the வந்தவழி இயந்திரம்

* டாம் பி. பாட்டமோர், *மார்க்சிய சமூகவியல்*, மேக்மில்லன், 1975
* மார்ட்டின் ஷா, *மார்க்சிய சமூகவியல் மறுபரிசீலனை: விமர்சன மதிப்பீடுகள்*, மேக்மில்லன், 1985
**பரத் சுப்ரமணியம்** ஓர் இந்திய சதுரங்க கிராண்ட்மாஸ்டர் ஆவார். இவர் 17 அக்டோபர் 2007 அன்று சென்னையில் பிறந்தார்.

அவர் தனது ஐந்து வயதில் தனது தந்தை ஹரிசங்கரிடம் சதுரங்கம் கற்றார். 2014 முதல், அவர் சென்னையில் "செஸ் குருகுல்" பள்ளியில் பயின்றார், அவருக்கு கிராண்ட்மாஸ்டர் ராமச்சந்திரன் ரமேஷ் முக்கிய ஆசிரியராக இருந்தார். மார்ச் 2019 முதல், பரத் கிராண்ட்மாஸ்டர் அலெக்சாண்டர் கோலோஷ்சபோவின் பயிற்சி அமர்வுகளில் கலந்து கொள்ளத் தொடங்கினார். இந்த அமர்வுகள் அவரது ஆட்ட நுணுக்கங்களை மேம்படுத்துவதில் பயனுள்ளதாக இருந்தது. மேலும் அவரது நெறிமுறைகளை வேகமாக அடைய உதவியது. ஜனவரி 2020 இல், முன்னாள் உலக சாம்பியன் ஜிஎம் விளாடிமிர் க்ராம்னிக் மற்றும் முன்னாள் உலக சதுரங்க சவாலாளரான ஜிஎம் போரிஸ் கெல்ஃபான்ட் ஆகியோரால் நடத்தப்பட்ட மைக்ரோசென்ஸ் நெட்வொர்க்குகள் சிறப்பு பயிற்சி முகாமிற்கு பரத் தேர்ந்தெடுக்கப்பட்டார்.

அவர் தனது 3 வது சர்வதேச மாஸ்டர் நெறிமுறையை ஜூன் 2019 இல், 11 ஆண்டுகள் மற்றும் 8 மாத வயது இருந்தபோது முடித்தார். அதே ஆண்டு செப்டம்பரில் பிடேவால் அதிகாரப்பூர்வமாக சர்வதேச மாஸ்டர் பட்டம் அவருக்கு வழங்கப்பட்டது. 

  

ஜனவரி 2022இல் பரத் தனது மூன்றாவது மற்றும் இறுதி கிராண்ட்மாஸ்டர் நியமத்தைப் பெற்று இந்தியாவின் 73ஆவது கிராண்ட்மாஸ்டர் ஆனார்.

மேற்கோள்கள்
-----------

1. ↑  
Bharath Subramaniyam - IM at the age of 11 years and 8 months on *chessbase.india*
2. ↑   3rd quarter PB 2019, 7-8 September, Budapest, HUN, on *ratings.fide.com*
3. ↑  "Bharath Subramaniyam becomes India's 73rd chess GM". *Hindustan Times* (ஆங்கிலம்). 2022-01-10. 2022-01-16 அன்று பார்க்கப்பட்டது.
4. ↑  Jan 10, ANI /; 2022; Ist, 10:14. "Viswanathan Anand lauds Bharath Subramaniyam as teenager becomes India's 73rd Grandmaster | Chess News - Times of India". *The Times of India* (ஆங்கிலம்). 2022-01-16 அன்று பார்க்கப்பட்டது.
*பரப்பலாறு* ஊராட்சி ஒன்றிய துவக்கப்பள்ளி, திண்டுக்கல் மாவட்டம் ஒட்டன்சத்திரம் ஒன்றியத்தில் பரப்பலாறு மலைப்பகுதியில் அமைந்துள்ள பள்ளி ஆகும். இப்பள்ளியில் ஒரு தலைமை ஆசிாியர், ஒரு உதவி ஆசிாியரும் மற்றும் சுமார் 25 மாணவர்கள் பயிலுகின்றனர். ஒன்று முதல் நான்காம் வகுப்பு வரையிலும் எளிமைப்படுத்தப்பட்ட செயல் வழி கற்றல் மூலமாகவும், ஐந்தாம் வகுப்பிற்கு செயல் வழி கற்றல் மூலமாகவும் கற்பிக்கப்படுகிறது. மாணவர்கள் கற்றல் கற்பித்தல் நிகழ்வுகளில் அதிகமான ஈடுபாடுடன் கற்கின்றனர். நான்கு பக்கங்களிலும் மலைகளால் சூழப்பட்டு நடுப்பகுதியில் பரப்பலாறு அணையும் பள்ளிக்கு மிகவும் இயற்கையான சூழலில் பள்ளியானது அமைந்துள்ளது.

இருப்பிடம்
----------

ஒட்டன்சத்திரம் நகாிலிருந்து பாச்சலுார் செல்லும் வழியில் சுமார் 13 கி.மீ. தூரத்தில் அமைந்துள்ளது. இதன் வழியாக மலைகளின் இளவரசி கொடைக்கானல், இவ்வழியில் சுமார் 90 கி.மீ. தூரத்தில் உள்ளது.

சிறு ஊர்கள்
-----------

நெல்லுக்குழிபள்ளம், பால்கடை, மாஞ்சோலை ஆகிய பகுதிகளை கொண்டுள்ளது.

மக்கள் தொகை
-----------

இப்பகுதியில் ஆண்கள் 478 பேர்களும், 372 பேர்களும் வசிக்கின்றனர். இதில் பள்ளி வயது குழந்தைகள் சுமார் 28 பேர் உள்ளனர். இதில் பரப்பலாறு ஊராட்சி ஒன்றிய துவக்கப்பள்ளியில் 25 பேர் பயிலுகின்றனர். இப்பகுதியில் அரசு உயர்நிலைப்பள்ளியும் செயல்படுகின்றது. இதில் 145 மாணவ, மாணவியரும் பயிலுகின்றனர்.

தொழில்
------

இப்பகுதியில் வசிக்கும் மக்கள் முக்கியத்தொழில் விவசாயம் ஆகும். மேலும் தேன் எடுத்தல், மீன் பிடித்தல், ஆடு வளர்த்தல் ஆகிய தொழில்களை செய்கின்றனர்.

கலாச்சாரம்
----------

இப்பகுதியில் இந்துக்கள், கிருத்துவர்கள் வசிக்கின்றனர். வருடந்தோரும் இந்துக்கள் தங்கள் குலதெய்வ வழிபாடாக விழாக்கள் நடத்தி அன்னதானம் செய்கின்றனர்.
**கோழிக்கோடு நாராயணன் நாயர்** (*Kozhikode Narayanan Nair*) மலையாளத் திரைப்படங்களில் தோன்றும் ஓர் இந்தியத் திரைப்பட நடிகர் ஆவார். இவர் 300க்கும் மேற்பட்ட படங்களில் நடித்துள்ளார். இவர் ஒரு நாடக குழு மூலம் மலையாள திரையுலகில் நுழைந்தார். இவரது முதல் படம் *ஆபிஜத்யம்* 1970இல் வெளியானது. மேலும் இவர் வாத்சால்யம் (1993) என்ற மலையாள திரைப்படத்தில் கோவிந்தன் நாயர் என்ற பாத்திரத்திற்காகவும் நினைவுகூரப்படுகிறார்.

ஆரம்ப கால வாழ்க்கை
------------------

நாயர் 1940இல் கோழிக்கோடு மாவட்டத்திலுள்ள பந்திரங்காவூரில் பிறந்தார். இவர் தனது பள்ளி வாழ்க்கையின் தொடக்கத்திலேயே நாடகங்களில் ஆர்வம் காட்டினார். பின்னர், இவர் *ஸ்டேஜ் இந்தியா* என்ற ஒரு தொழில்முறை நாடகப் பட்டறையில் உறுப்பினரானார்.

திரைப்பட வாழ்க்கை
-----------------

தனது 50 வருட நடிப்பு வாழ்க்கையில், மலையாளத் திரைப்படத் துறையில் 300 படங்களை முடித்தார். இவரது முதல் படம் அபிஜாத்யம் (1970). பின்னர் இவர் உத்ரயாணம், நிர்மால்யம், கொச்சுதெம்மாடி, ஒளியம்புகள், பரதம், ஆவனாழி, சதயம், என்டே ஸ்ரீகுட்டிக்கு, பெருந்தச்சன், மிதுனம் போன்ற திரைப்படங்களில் நடித்துள்ளார். மம்முட்டிக்கு அடுத்ததாக வாத்சல்யம் (1993) படத்தில் வல்யமாமா என்ற குறிப்பிடத்தக்க பாத்திரத்திற்குப் பிறகு இவர் பிரபல நடிகரானார். வாத்சல்யம் (1993) படத்துக்குப் பிறகு, இவர் மலையாளத் திரையுலகில் ஒரு முக்கியக் கலைஞரானார்.

தனிப்பட்ட வாழ்க்கை
------------------

சத்திய சாய்பாபாவின் தீவிர பக்தரான நாயர் அடிக்கடி புட்டபர்த்திக்குச் செல்வார். இவர் கோழிக்கோடு சைஹரிதத்தில் வசிக்கிறார். இவரது மனைவி பெயர் சாரதா. இவர்களுக்கு ஒரு மகன் மற்றும் ஒரு மகள், சுஹாஸ் என்ற ஒரு மகனும், சுசித்ரா என்ற ஒரு மகளும் இருக்கின்றனர்.

சான்றுகள்
---------

1. ↑   பரணிடப்பட்டது 2012-09-07 at the வந்தவழி இயந்திரம் May 2019 issue

* 

 May 2019 issue star talk ശുണ്ഠിക്കാരനല്ല വല്യ മാമ 

* 
* பரணிடப்பட்டது 2016-03-04 at the வந்தவழி இயந்திரம்
* 
*

வெளி இணைப்புகள்
---------------

* ஐ.எம்.டி.பி இணையத்தளத்தில் கோழிக்கோடு நாராயணன் நாயர்
* Kozhikode Narayanan Nair at MSI
மனித தலை மற்றும் முண்டப்பகுதியின் உடற்கூறியல் மாதிரி
**உடற்கூற்றியல் மாதிரி** (Anatomical model) என்பது மருத்துவ அல்லது உயிரியல் கல்விக்கு பயன்படுத்தப்படும் மனித அல்லது விலங்கு உடற்கூற்றியலின் முப்பரிமாண பிரதிநிதித்துவம் ஆகும். 

உடற்கூறியலை பகுதியளவு வெட்டப்பட்டதாக காட்டும் வகையில் அல்லது நீக்கக்கூடிய பாகங்களைக் கொண்டிருப்பதாக இருக்கும் வகையில் இம்மாதிரிகள் இருக்கும். மாதிரி உடல் பாகங்களை அகற்றவும் ஆய்வு செய்யவும் மாணவனை இம்மாதிரிகள் அனுமதிக்கின்றன. 

உடற்கூறியல் முப்பரிமாண கணினி மாதிரிகள் இப்போது ஒரு மாற்றாக இருந்தாலும், உடற்கூறியல் பற்றிய நுண்ணறிவை வழங்குவதில் உடற்கூறியல் மாதிரிகள் இன்னும் நன்மைகளைக் கொண்டுள்ளன.

மேலும் காண்க
------------

* உடற்கூற்றியல்

மேற்கோள்கள்
-----------

1. ↑  Fredieu, John R.; Kerbo, Jennifer; Herron, Mark; Klatte, Ryan; Cooke, Malcolm (2015-06-01). "Anatomical Models: a Digital Revolution" (in en). *Medical Science Educator* **25** (2): 183–194. doi:10.1007/s40670-015-0115-9. பன்னாட்டுத் தர தொடர் எண்:2156-8650.
2. ↑  Preece, Daniel; Williams, Sarah B.; Lam, Richard; Weller, Renate (July 2013). ""Let's get physical": advantages of a physical model over 3D computer models and textbooks in learning imaging anatomy". *Anatomical Sciences Education* **6** (4): 216–224. doi:10.1002/ase.1345. பன்னாட்டுத் தர தொடர் எண்:1935-9780. பப்மெட்:23349117.

புற இணைப்பு
-----------

* 

* பொதுவகத்தில் Anatomical models தொடர்பாக ஊடகக் கோப்புகள் உள்ளன.
**சாம்ராட்** 1997 ஆம் ஆண்டு ராம்கி மற்றும் வினிதா நடிப்பில், சி. தினகரன் இயக்கத்தில்,லட்சுமிகுமார் தயாரிப்பில், மனோஜ் சரண் இசையில் வெளியான தமிழ் திரைப்படம். *இரா லெவின்* எழுதிய *எ கிஸ் பிஃபோர் டையிங்* என்ற நாவலைத் தழுவி இப்படம் எடுக்கப்பட்டது.

கதைச்சுருக்கம்
--------------

அருக்காணியின் (வாசுகி) கணவர் (ஆர். சுந்தர்ராஜன்). அருக்காணியின் தொலைந்துபோன சிறுவயது தம்பியாக அறிமுகமாகி கிராமத்திலுள்ள அவள் வீட்டிற்கு வருகிறான் அசோக் (ராம்கி). அந்த ஊரின் பணக்கார மனிதரான சுந்தரின் (மோகன் நடராஜன்) மகள் தமயந்தி (ருக்மா). அசோக்கும் தமயந்தியும் காதலிக்கிறார்கள். தமயந்திக்கு பணக்கார மாப்பிளையோடு திருமண ஏற்பாடு செய்கிறார். அசோக்கைத் திருமணம் செய்துகொள்ள முடிவுசெய்யும் தமயந்தியின் கழுத்தில் அக்கிராமத்துக் கோயிலில் வைத்துத் தாலி கட்டுகிறான். அதன்பின் அவனே கட்டாயப்படுத்தி அந்தத் தாலியைக் கழட்டுகிறான். இதை ஒளிப்பதிவு செய்து அதை சுந்தருக்கு அனுப்புகிறான் அசோக். சுந்தரைத் தொலைபேசியில் தொடர்புகொள்ளும் அசோக் "இது தொடரும்" என்று எச்சரிக்கிறான். மனநிலை பாதிக்கப்படும் தமயந்தி மருத்துவமனையில் சேர்க்கப்படுகிறாள்.

நகரத்திற்குத் திரும்பும் அசோக் தன் பெயரை சாம்ராட் என்று மாற்றிக்கொள்கிறான். காவலர் பயிற்சிப்பள்ளியில் பயிலும் சுந்தரின் இரண்டாவது மகள் சந்திரமுகியைச் (வினிதா) சந்திக்கிறான். இருவரும் காதலிக்கிறார்கள். பயிற்சி முடித்துக் காவலராக பணியேற்கும் சந்திரமுகி தன் அக்கா மனநிலை பாதிக்கப்படக் காரணமான அசோக்கைத் தேடிக்கண்டுபிடிக்கும் பொறுப்பை ஏற்கிறாள். அவளுடன் கூடவே இருக்கும் அசோக் அவளுக்குத் தேவையான சாட்சிகள் ஒவ்வொருவரையும் கொல்கிறான். மனநிலை பாதிப்பிலிருந்து குணமடையும் தமயந்தியையும் கொல்கிறான்.

சாம்ராட்தான் அசோக் என்று சந்திரமுகி சந்தேகம் கொள்கிறாள். அவனைப் பிடிக்கத் திட்டமிடுகிறான். அவளின் திட்டத்தை அறியும் அசோக் அவளையும் சுந்தரையும் கடத்துகிறான். தான் சுந்தரையும் அவன் குடும்பத்தையும் பழிவாங்குவதற்கான காரணத்தைக் கூறுகிறான். சாம்ராட்டின் தாய், தந்தையரைக் கொன்று அவனை அனாதையாக்கியவன் சுந்தர். அதற்குப் பழிதீர்க்க இப்போது இருவரையும் கொல்லப் போவதாக சொல்கிறான். காவல்துறை அங்கு வர அப்போது ஏற்படும் சண்டையில் சுந்தரைக் கொன்று இறக்கிறான் சாம்ராட்.

நடிகர்கள்
---------

* ராம்கி - சாம்ராட் / அசோக்
* வினிதா - சந்திரமுகி
* ருக்மா - தமயந்தி
* மோகன் நடராஜன் - சுந்தர்
* ஆர். சுந்தர்ராஜன்
* தலைவாசல் விஜய் - சாம்ராட்டின் தந்தை
* சபிதா ஆனந்த் - சாம்ராட்டின் தாய்
* வாசுகி - அருக்காணி
* ராஜசேகர் - மருத்துவர் இலியாஸ்
* வீர பாண்டியன் - காளிதாஸ்
* எம். ஆர். கிருஷ்ணமூர்த்தி
* விசித்திரா
* ஜோதி மீனா

இசை
---

படத்தின் இசையமைப்பாளர் மனோஜ் சரண். பாடலாசிரியர்கள் முத்துலிங்கம், பிறைசூடன் மற்றும் சி. தினகரன்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | பூவே | சிந்து | 3:56 |
| 2 | வா வாத்தியாரே | மனோ, அனுராதா ஸ்ரீராம் | 4:35 |
| 3 | ஜீபூம்பா | சுரேஷ் பீட்டர்ஸ், வாசு, சுவர்ணலதா | 4:35 |
| 4 | தாயே என் ஜீவனே | சந்திரபோஸ் | 2:14 |
| 5 | ஓ ஓ ஓ ஓ | சிந்து | 1:13 |

மேற்கோள்கள்
-----------

1. ↑  "சாம்ராட்".
2. ↑  "சாம்ராட்". Archived from the original on 2010-02-12. 2019-03-07 அன்று பார்க்கப்பட்டது.CS1 maint: unfit url (link)
3. ↑  "சாம்ராட்". Archived from the original on 2004-11-18. 2019-03-07 அன்று பார்க்கப்பட்டது.CS1 maint: unfit url (link)
4. ↑  "சாம்ராட்".
கோழிக்கோடு வட்டம், கேரளத்தின் கோழிக்கோடு மாவட்டத்தில் உள்ள வட்டங்களில் ஒன்று. கேரளம், பிரிட்டன்காரர்கள் ஆட்சியில், இருந்த போதே இந்த வட்டம் உருவாக்கப்பட்டது. இதில் 53 வருவாய் கிராமங்களைக் கொண்டது, இது. 1026.6 சதுர கிலோமீட்டர் பரப்பளவைக் கொண்டது.

சட்டமன்றத் தொகுதிகள்
--------------------

இந்த வட்டத்தில் கீழ்க்காணும் சட்டமன்றத் தொகுதிகள் உள்ளன.

* திருவம்பாடி சட்டமன்றத் தொகுதி
* கோழிக்கோடு சட்டமன்றத் தொகுதி
* வயநாடு சட்டமன்றத் தொகுதி
* எலத்தூர் சட்டமன்றத் தொகுதி
* கோழிக்கோடு வடக்கு சட்டமன்றத் தொகுதி
* கோழிக்கோடு தெற்கு சட்டமன்றத் தொகுதி
* பேப்பூர் சட்டமன்றத் தொகுதி
* குந்தமங்கலம் சட்டமன்றத் தொகுதி
* கொடுவள்ளி சட்டமன்றத் தொகுதி

நகர சபை
-------

இங்கு கோழிக்கோடு நகராட்சி மட்டும் உள்ளது.

ஊராட்சிகள்
----------

கக்கோடி ஊராட்சி, சேளன்னூர் ஊராட்சி, காக்கூர் ஊராட்சி, நன்மண்ட ஊராட்சி, நரிக்குனி ஊராட்சி, எலத்தூர் ஊராட்சி, தலக்குளத்தூர் ஊராட்சி, திருவம்பாடி ஊராட்சி, கூடரஞ்ஞி ஊராட்சி, கிழக்கோத்து ஊராட்சி, மடவூர் ஊராட்சி, கொடுவள்ளி ஊராட்சி, புதுப்பாடி ஊராட்சி, தாமரைச்சேரி ஊராட்சி, ஓமச்சேரி ஊராட்சி, கட்டிப்பாறை ஊராட்சி, கொடியத்தூர் ஊராட்சி‌, குருவட்டூர் ஊராட்சி, மாவூர் ஊராட்சி, காரச்சேரி ஊராட்சி, சாத்தமங்கலம் ஊராட்சி, கோடஞ்சேரி ஊராட்சி, குந்தமங்கலம் ஊராட்சி, முக்கம் ஊராட்சி, பெருவயல் ஊராட்சி, பெருமண்ண ஊராட்சி, கடலுண்டி ஊராட்சி, ராமநாட்டுக்கரை ஊராட்சி, நல்லளம் ஊராட்சி, பேப்பூர் ஊராட்சி, பறோக்கு ஊராட்சி, ஒளவண்ண ஊராட்சி உள்ளிட்ட 32 ஊராட்சிகள் இதன் நிர்வாகத்தின் கீழ் உள்ளன.

சிற்றூர்கள்
-----------

கசபா, கச்சேரி, பன்னியங்கரை, நகரம், பறோக்கு, ஒளவண்ணை, ராமநாட்டுக்கரை, கடலுண்டி, கருவந்துருத்தி, பேப்பூர், புதியங்காடி, வளையநாடு, செறுவண்ணூர், சேவாயூர், நெல்லிக்கோடு, செலவூர், எலத்தூர், தலக்குளத்தூர், வேங்கேரி, கக்கோடி, சேளன்னூர், கோட்டூளி, பந்தீராங்காவு, குந்தமங்கலம், பெருமண்ணை, பெருவயல், குமாரநெல்லூர், தாழெக்கோடு, கோடஞ்சேரி, திருவம்பாடி, கக்காடு, நீலேஸ்வரம், சாத்தமங்கலம், பூளக்கோடு, குருவட்டூர், கொடியத்தூர், மாவூர், கூடரஞ்சி, குற்றிக்காட்டூர், நெல்லிப்பொயில், கொடுவள்ளி, புத்தூர், கிழக்கோத்து, நரிக்குனி, ராரோத்து, கெடவூர், காக்கூர், நன்மண்டை, புதுப்பாடி, கூடத்தாயி, மடவூர், வாவாடு, ஈங்காப்புழை உள்ளிட்ட சிற்றூர்கள் உள்ளன.

சான்றுகள்
---------

1. ↑  "காப்பகப்படுத்தப்பட்ட நகல்". 2015-07-19 அன்று மூலம் பரணிடப்பட்டது. 2013-12-04 அன்று பார்க்கப்பட்டது.
2. ↑
3. ↑
4. ↑  "காப்பகப்படுத்தப்பட்ட நகல்". 2012-12-13 அன்று மூலம் பரணிடப்பட்டது. 2013-12-04 அன்று பார்க்கப்பட்டது.
5. ↑  "காப்பகப்படுத்தப்பட்ட நகல்". 2014-11-12 அன்று மூலம் பரணிடப்பட்டது. 2013-12-04 அன்று பார்க்கப்பட்டது.
**பாடத்திட்ட வளர்ச்சி** அல்லது **பாடத்திட்டத்தின் மேம்பாடு** என்பது பாடத்திட்டத்தை மேம்படுத்துவதற்கான ஒரு செயல்முறையாகும். பாடத்திட்டத்தை மேம்படுத்துவதில் பல்வேறு அணுகுமுறைகள் பயன்படுத்தப்பட்டுள்ளன. அணுகுமுறைகள், பகுப்பாய்வு, வடிவமைப்பு , தேர்வு ( சரியான கற்றல் / கற்பித்தல் முறைகள் மற்றும் அதற்கான மதிப்பீட்டு முறையை தேர்ந்தெடுப்பது) உருவாக்கம் ( பாடத்திட்டத்தை செயல்படுத்தக் குழு / பாடத்திட்ட மதிப்பீட்டுக் குழு உருவாக்கம்) மற்றும் ஆய்வு ( பாடத்திட்ட மதிப்பாய்வு குழு) என்பதகும்.

குழந்தை பருவ பராமரிப்பும் கல்வியும்
-----------------------------------

எல்லா சூழல்களுக்கும் 'சிறந்த பாடத்திட்டம்' என்று எந்த பாடத்திட்டமும் இல்லை. இருப்பினும், பல்வேறு பாடத்திட்டங்களை ஒப்பிடுவது, சில அணுகுமுறைகளை பொதுவாக மற்றவர்களை விட மிகவும் பயனுள்ளதாக இருக்கும். சுகாதார, ஊட்டச்சத்து மற்றும் அபிவிருத்தி தொடர்பான விரிவான நிகழ்ச்சிகள் குழந்தை பருவத்தில் மிக சிறப்பாக செயல்படுகின்றன. இது முகவர் மற்றும் தனிநபர்களிடமிருந்தும், ஒன்றாக இணைந்து வேலை செய்வதற்கும், திட்டங்களை ஒருங்கிணைப்பதற்கும், பெற்றோர்களுக்கும் சமூகங்களுக்கும் தொடர்புகொள்வதற்கும் உண்மையான கடமையாக இருக்க வேண்டும்.

மனிதநேய பாடத்திட்ட வளர்ச்சி
---------------------------

மனிதநேய பாடத்திட்டம் என்பது பன்முக கல்வியின் அடிப்படையிலான ஒரு பாடத்திட்டமாகும், இது சமூகத்தின் பன்முகத்தன்மைக்கு அனுமதிக்கப்படுகிறது, அதே சமயம் பன்மை மற்றும் உலகளாவிய மதிப்புகளுக்கு இடையே சமநிலையை உறுதிப்படுத்துகிறது. கொள்கையின் அடிப்படையில், பாடத்திட்டத்தின் கட்டமைப்புகள் பரந்த கல்வி இலக்குகள் மற்றும் அவற்றை அடைவதற்கான செயல்முறைகளை இணைக்கும்  பாலமாக இருக்கின்றன என்பதை நாம் நினைவுகூர வேண்டும். பாடத்திட்ட கட்டமைப்புகள் சட்டபூர்வமாக ஏற்றுக் கொள்ள  வேண்டும் என்பதற்காக, கல்வி இலக்குகளை  கொள்கை  உரையாடலின் செயல்முறை பங்கேற்பு மற்றும் உள்ளடக்கியதாக வரையறுக்க வேண்டும். பாடத்திட்ட கொள்கை மற்றும் பாடப்பொருள்   சமூக, பொருளாதார,  சமத்துவம் மற்றும்  சமூக  பொறுப்பு  கொள்கைகளால் வழிநடத்தப்பட வேண்டும்.

சான்றுகள்
---------
**இராணுவ உளவியல்** அல்லது **படைத்துறை உளவியல்** (*Military psychology*) என்பது ஆராய்ச்சி, வடிவமைப்பு, உளவியல் கோட்பாடுகள் மற்றும் புரிதல் மற்றும் ஊகம் நோக்கிய அனுபவத் தரவின் பயன்பாடு, இராணுவ நடவடிக்கைகள் முன்னெடுக்கப்படுவதவை விரும்பாத, அச்சுறுத்தக்கூடிய அல்லது குறிப்பிடத்தக்க ஆபத்தாகக் கருதப்படும் நட்பு அல்லது எதிரிப் படைகள் அல்லது குடிமக்களின் நடத்தையை ஊகித்து நடத்தையை எதிர்கொள்ளல் ஆகும். இராணுவ உளவியல் படைத்துறையினரால் பயன்படுத்தப்பட்ட கருவிக்குள் வேறுபட்ட உளவியல் ஒழுங்குமுறைகளின் உபக்கிளை குழுக்களை மாற்றுகிறது. அத்துடன் படைத்துறைக் கருவிகள் எல்லாம் போரின் மன அழுத்தங்களில் இருந்து படைகள் மீண்டு சிறப்பாக இருக்கும் அதேவேளை, எதிரிப்படைகள் எளிதாக வெற்றியடையாது நிரந்தரமற்ற தன்மையில் வைக்கும் உளவியல் கொள்கைகளைப் பயன்படுத்துகிறது.

இதனையும் பார்க்க
----------------

* உளவியற் போர்

உசாத்துணை
---------

1. ↑  "What is military psychology?". *Proceedings for a symposium held on 3 September 1979 at the 87th Annual Convention of the American Psychological Association*. New York City: Hdl.handle.net. 1979-09-03. 10 June 2013 அன்று பார்க்கப்பட்டது.

வெளி இணைப்பு
------------

* The Center for Deployment Psychology at the Uniformed Services University of the Health Sciences
**கோழிக்கோடன்** என அழைக்கப்படும் **கே. அப்புக்குட்டன் நாயர்** (1925-2007), இந்தியாவின் கேரளாவைச் சேர்ந்த ஒரு திரைப்பட விமர்சகர் மற்றும் எழுத்தாளர் ஆவார். முதன்மையான மலையாள சினிமாவை உன்னிப்பாக நோக்கும் முதல் விமர்சகர்களில் ஒருவரான அவர் நான்கு தசாப்தங்களாக சுமார் 2,000 மலையாளத் திரைப்படங்களை மதிப்பாய்வு செய்தார். அவர் 1950 ஆம் ஆண்டுகளின் முற்பகுதியில் இருந்து திரைப்படங்களில் எழுதத் தொடங்கினார். அவர் *மாத்ருபூமி* மற்றும் *சந்திரிகாவில்* எழுதத் தொடங்கினார், பின்னர் *மாத்ருபூமி இல்லஸ்ட்ரேட்டட் வீக்லியின்* வழக்கமான பத்தியின் கட்டுரையாளராகத் திகழ்ந்தார். சினிக் (Cynic) மற்றும் நாதிர்ஷாவுடன் ( டிஎம்பி நெடுங்கடி ) (Nadirsha (T. M. P. Nedungadi) ஆகியோருடன் இவரும் இணைந்தார் இந்த மூவர் அணி மலையாளத்தில் திரைப்பட விமர்சனத்தை ஒரு தீவிரமான எழுத்து வகையாக உயர்த்தியதாக கூறப்படுகிறது. *சலதித்ராஸ்வதனம் எங்கனே* என்ற தலைப்பில் வெளியிடப்பட்ட இவரது நூல் 1988 ஆம் ஆண்டிற்கான சிறந்த சினிமா புத்தகத்திற்கான கேரள மாநில திரைப்பட விருதை பெற்றது. *படச்சோணிக்கு சலாம்* என்ற கவிதைத் தொகுப்பிற்காக 2010 ஆம் ஆண்டிற்கான கேரள சாகித்ய அகாடமி விருது (நகைச்சுவை) இவருக்கு வழங்கப்பட்டது. அவர் 20 ஜனவரி 2007 ஆம் தேதியன்று  இறந்தார்.

'கோழிக்கோடன் ஸ்மாரக சமிதி' மலையாளத்தில் சிறந்த சினிமா புத்தகத்திற்கு ஆண்டுதோறும் கோழிக்கோடன் புரஸ்காரம் என்ற விருதை நிறுவியுள்ளது.

இயற்றிய நூல்கள்
---------------

### சினிமா

* *சலசித்ரா சல்லாபம்* (டிசி புக்ஸ், 1982)
* *சலசித்ரா நிரூபனம்* (NBS, 1984)
* *சலசித்ரா ஜலகம்* (மாத்ருபூமி,1985)
* *சலசித்ராஸ்வதனம் எங்கனே* (பி.கே. பிரதர்ஸ், 1988)
* *சத்யன் என்ன நாடன்* (NBS, 1992)
* *மலையாள சினிமா: என்டே பிரேமபஜனம்* (பூர்ணா, 1999)
* *மலையாள சினிமாயிலே எக்கலத்தேயும் எத்தனையும் மிகச்சா பாத்து சித்திரங்கள்* (பூர்ணா, 2001)

### கட்டுரைகள்

* *நவோல்லேகம்* (1966)
* *மஹானயா ஷிகாரி* (1973)
* *ஈஷானி புராணம்* (1988)

### நகைச்சுவை

* *படச்சோனிக் சலாம்* (1998)

### குழந்தைகள் இலக்கியம்

* *வாடோ ஞானும் கூடே வரம்* (1986)
* *வாடாமல்லியும் பனிநீர் பூவும்* (1992)
* *மஹாசரிதமாலா* - இரண்டு தொகுதிகள் (1983)
* *குட்டிகல்க்கொரு சம்மனம்* (2000)

தேர்வு
------

கோழிக்கோடன் தனது புத்தகம் ஒன்றில் மலையாளத் திரையுலகில் இதுவரை இல்லாத பத்துப் படங்களைப் பட்டியலிட்டுள்ளார்.

* *சுயம்வரம்* (1972)
* *யவனிகா* (1982)
* *சந்தியா மயங்கும் நேரம்* (1983)
* *ஞான கந்தர்வன்* (1991)
* *வஸ்துஹாரா* (1991)
* *வேம்பநாடு* (1991)
* *அபரஹ்னம்* (1991)
* *கடவு* (1991)
* *தென்மாவின் கொம்பத்து* (1994)
* *ஓர்மகள் உண்டாயிருக்கணம்* (1995)

குறிப்புகள்
-----------

1. ↑  "Film critic Kozhikodan passes away - KERALA". *தி இந்து*. 2007-01-21. 3 July 2013 அன்று மூலம் பரணிடப்பட்டது. 26 September 2016 அன்று பார்க்கப்பட்டது.
2. ↑  "Kozhikkodan award to bhagyalakshmi | "ഭാഗ്യലക്ഷ്മിയ്ക്ക് കോഴിക്കോടന്‍ പുരസ്‌കാരം"". dcbooks.com. 29 December 2013 அன்று மூலம் பரணிடப்பட்டது. 26 September 2016 அன்று பார்க்கப்பட்டது.

வெளி இணைப்புகள்
---------------

* கோழிக்கோடனை நினைவு கூர்ந்த சி.எஸ்.வெங்கடேஸ்வரன்
இராணிபுரம் சிகரம்  

**இராணிபுரம்** (இதன் பழைய பெயரான *மடத்து மலை* என்றும் அழைக்கப்படுகிறது) என்பது இந்தியாவில், கேரள மாநிலத்தின், காசர்கோடு மாவட்டத்தில், வெள்ளரிக்குண்டு வட்டத்தில் உள்ள ஒரு மலைப்பிரதேசமும் சுற்றுலா தலமும் ஆகும். இராணிபுரம் மலைச்சிகரமானது கடல் மட்டத்திலிருந்து 1022மீ உயரத்தில் உள்ளது . அருகாமையில் உள்ள காஞ்ஞங்காடு நகரிலிலுந்து 48 கிமீ தொலைவிலும் மங்களூரில் இருந்து 107 கி.மீ தொலைவிலும் உள்ளது. இது கேரளாவின் ஊட்டி என அழைக்கப்படுகிறது. கொட்டன்சேரி-தலைக்காவேரி மலைத்தொடரின் அருகில் இராணிபுரம் உள்ளது. இது காசர்கோட்டின் மேற்குத் தொடர்ச்சி மலைத்தொடரின் பாதுகாக்கப்பட்ட இடகாகும். 1970வரை இராணிபுரம், மடத்துமலை என அழைக்கப்பட்டது.

புவியியல்
---------

புல்நிலங்கல், சோலைக்காடுகள்மற்றும் இலைஉதிரா காடுகளில் உள்ள தாவரங்கள் இராணிபுரத்தில் காணப்படுகின்றன. இது பகமண்டலா மற்றும் குடகு வனப்பகுதிக்கு அருகே உள்ளது. இது மலையேற்றதிற்கான சிறந்த இடமாகும். பனி சூழ்ந்த இராணிபுரச் சிகரம் உற்சகமான அனுபவத்தையும் இனிமையான நினைவுகளையும் அளிக்கிறது. கன்னுர், காசர்கோட், தலைக்காவேரி, மடிகேரி மற்றும் விராஜபேட் ஆகியவை அருகே அமைந்துள்ளது.

இது கேரளாவின் இராணிபுரம் வனவிலங்கு சரணாலயம் உள்ளே அமைந்துள்ளது. இராணிபுரச் சிகரம் தான் சரணாலயதிதில் உள்ள மிக உயர்ந்த சிகரமாகும். இது கர்னாடகத்தில் உள்ள தலைக்காவேரி வனவிலங்கு சரணாலயத்துடன் இனைகிறது. பனத்தடி மிக அருகில் உள்ள நகரமாகும்.

மேற்கோள்கள்
-----------

1. ↑  www.altitude.nu
2. ↑  Reporter, Staff; Reporter, Staff (2011-12-18). "Ranipuram tourism project inaugurated" (in en-IN). *The Hindu*. பன்னாட்டுத் தர தொடர் எண்:0971-751X.. பார்த்த நாள்: 2017-12-28.
Woman receives award from president of India கலார்த்தி நாரி சக்தி விருது பெற்றபோது, 2022
**நிரஞ்சனாபென் முகுல்பாய் கலார்த்தி** (*Niranjanaben Mukulbhai Kalarthi*) என்பவர் இந்தியாவின் குசராத்து மாநிலத்தினைச் சார்ந்த எழுத்தாளரும் கல்வியாளரும் ஆவார். இவருக்கு 2021ஆம் ஆண்டின் நாரி சக்தி விருது வழங்கப்பட்டது.

தொழில்
------

முகுல்பாய் கலார்த்தி என்ற பெயரில் குசராத்தி மொழியில் இவர் எழுதி வருகின்றார். கலார்த்தி காந்தியைப் குறித்து *பா அனே பாபு* மற்றும் வல்லபாய் படேலைப் குறித்து *குஜராத்னா சிர்ச்சத்ரா சர்தார்* ஆகிய புத்தகங்களை எழுதியுள்ளார்.

கலார்த்தி பர்தோலியில் உள்ள சுவராஜ் ஆசிரமத்தின் நிர்வாகி மற்றும் பர்தோலி சத்தியாகிரகத்தில் கலந்துகொண்டவர் ஆவார். காந்தியின் படைப்புகளை வெளியிடும் நவஜீவன் அறக்கட்டளையின் அறங்காவலராகவும் உள்ளார். இவர் குசராத்தி மொழியை வளர்ச்சியினை ஊக்குவிக்கும் குழுக்களை நிறுவியுள்ளார். இதற்காக இவர் 2021ஆம் ஆண்டிற்கான நாரி சக்தி விருதினைப் பெற்றார். 1989-ல் தேசிய ஆசிரியர் விருதையும் பெற்றுள்ளார்.

மேற்கோள்கள்
-----------

1. 1 2 3  Kainthola, Deepanshu (8 March 2022). "President Presents Nari Shakti Puraskar for the Years 2020, 2021" (in en). *Tatsat Chronicle Magazine*. .
2. ↑  "Greenman Viral Desai Celebrated Gandhi Jayanti by Conducting a Satyagraha at Sardar Ashram". *ED Times*. 8 September 2021. .
3. ↑  "Navajivan to publish popular literature". *The Times of India*. 1 June 2017. .
நுழைவாயில் முகப்பில் இராமலிங்க சுவாமிகள்
**பாடகச்சேரி ராமலிங்க சுவாமிகள் கூழ்சாலை** தஞ்சாவூர் மாவட்டம் கும்பகோணத்தின் அருகேயுள்ள முத்துப்பிள்ளை மண்டபம் என்னுமிடத்தில் அமைந்துள்ளது.

துவக்கம்
--------

பாடகச்சேரி சுவாமிகள் முத்துப்பிள்ளை மண்டபத்தில் சுவாமிகள் தங்கியிருந்தபோது யோக மார்க்கத்தில் சென்றார். அவர் அங்கிருந்தபோது ஊரில் பஞ்சம் பட்டினி தலைவிரித்தாடியது. அங்கு அவர் ‘கூழ்சாலை" ஒன்றைத் துவங்கி மக்களின் பசித்துயர் போக்கும் பணியினை மேற்கொண்டார்.  தற்போது இந்த கூழ்சாலையில் எரிதாதா சுவாமிகள் சன்னதி, சமரச சுத்த சன்மார்க்க சங்க சத்திய ஞான சபை, சத்திய தரும சாலை, சத்திய வேத வைத்திய சாலை ஆகியவை அமைந்துள்ளன. கூழ்சாலை வளாகத்தில் எரிதாதா சுவாமிகள், அருட்பிரகாச வள்ளலார் சுவாமிகள், பாடகச்சேரி ராமலிங்க சுவாமிகள் ஆகியோரின் புகைப்படங்கள் உள்ளன.

எரிதாதா சுவாமிகள் சன்னதி
------------------------

எரிதாதா என்றும் எரிசாமி என்றும் அழைக்கப்படுகின்ற சன்னதியில் எரிதாதாவிற்கு முன்பாக வலது புறத்தில் பாடகச்சேரி ராமலிங்க சுவாமிகளும், இடது புறத்தில் விவேகானந்தரும் உள்ளனர். அவர்களுக்கு எதிராக பைரவரைக் குறிக்கின்ற நாய் மற்றும் பறவை சிலைகள் உள்ளன. இச்சன்னதியின் பின் புறம் எலந்தை மரம் உள்ளது.

சத்திய ஞான சபை
--------------

கூழ்சாலை வளாகத்தில் சத்திய ஞான சபை உள்ளது. அந்த சபையில் மூன்று தியான அறையும், ஒரு குண்டலி அறையும் உள்ளன. அறையில் பாடகச்சேரி ராமலிங்க சுவாமிகளின் சிலை உள்ளது.

பூசைகள்
-------

கூழ்சாலையில் வாரந்தோறும் வியாழக்கிழமை குருவார பூஜை, பௌர்ணமி பூஜை, தைப்பூச விழா, மாசி மகம் விழா, ஆடிப்பூரம் குரு பூஜை, விஜய தசமி, பூஜை, சாமண்ணா குரு பூஜை, எரிதாதா சுவாமிகள் குரு பூஜை, திருவாதிரை பூஜை மற்றும் அருள்மிகு நடராஜ சுவாமிகள் அபிஷேக ஆராதனை நடைபெறுகின்றன.

நடராசர் சன்னதி
--------------

கூழ்சாலையின் மற்றொரு வாயிலின் எதிரில் நடராசர் கோயில் உள்ளது. கருவறையில் நடராசர் திருமேனி உள்ளது. அக்கோயில் 17.1.2014 அன்று குடமுழுக்கு செய்யப்பட்டுள்ளது.

மேற்கோள்கள்
-----------

1. ↑   புலவர் கோ.மு.முத்துசாமிபிள்ளை, கும்பேசுவரர் திருக்கோயிலும் மகாமகத் திருவிழாவும், தமிழ்ப்பல்கலைக்கழகம், தஞ்சாவூர், 1992
2. ↑  குரு மகான் தரிசனம் 12 : ஶ்ரீ பாடகச்சேரி ராமலிங்க சுவாமிகள், காமதேனு, 30 ஆகஸ்டு 2018
[*தொடர்பிழந்த இணைப்பு*]

வெளியிணைப்புகள்
---------------

* பாடகச்சேரி ராமலிங்க சுவாமிகள், தினமலர் கோயில்கள், 2 டிசம்பர் 2014
* சித்தர்கள் அறிவோம்: பூவுலகில் இது சிவலோகம்﻿- பாடகச்சேரி இராமலிங்க சுவாமிகள், இந்து தமிழ் திசை, 1 அக்டோபர் 2015

படத்தொகுப்பு
------------

* 
* 
* 
* 
* 
* 
*
**நிரந்தர கணக்கு எண் அட்டை அல்லது பான் கார்டு  *('*Permanent Account Number-PAN**) என்பது தனிநபர், தொழில் நிறுவனங்கள், கூட்டு நிறுவங்கள் என பல்வேறு பட்ட வருமான வரி செலுத்துபர்களுக்காக இந்திய அரசாங்கத்தின் வருமான வரித்துறையால் வருமானவரிச் சட்டப்பிரிவு 139A இன் கீழ் வழங்கப்படுகிறது. இது பத்து இலக்கங்கள் கொண்டது. அவ்விலக்கங்கள் ஆங்கில எழுத்துக்கள் மற்றும் எண்ணுருக்களால் ஆனதாக இருக்கும். (எடுத்துக்காட்டு: AABPS1205E). இந்த எண்ணைத் தாங்கியதாக வழங்கப்படும் சிறு செவ்வக வடிவ அட்டை **பான் கார்டு** அதாவது **நிரந்தர கணக்கு எண் அட்டை** என நடைமுறையில் அழைக்கப்படும் வழமை உள்ளது. அட்ட்

அவசியம்
-------

வங்கி கணக்கு, பங்கு வர்த்தக கணக்கு, வீட்டுக் கடன் கணக்கு, மோட்டர் வாகனம் வாங்க கடன், சொத்துக்கள் வாங்க என அனைத்து வகையான பயன் பாட்டிற்கும் இந்த பான் கார்டு அவசியம் என அரசால் அறிவிக்கபட்டுள்ளது.

தகுதி
-----

* இந்திய குடிமகன் மற்றும் இந்தியாவில் இருக்கும் நிறுவனங்கள் இதை பெற தகுதியானவர்கள்.
* 18 வயதுக்கு குறைந்த (பிறந்தது 6 மாதம் ஆன) குழைந்தைகளும் இதற்கு தகுதியானவர்கள் ஆனால் 18 வயது குறைந்தவர்களுக்கு விண்ணப்பிக்கும் பொழுது குழந்தையின் பெற்றோர் அல்லது பாதுகாவலரின் சான்றிதழ் காட்டாயம் இணைக்கவேண்டும்.

விண்ணப்பித்தல்
--------------

பான்கார்டு பெற விரும்புவோர் வருமான வரித்துறையின் 49-ஏ என்ற படிவத்தைப் பூர்த்தி செய்ய வேண்டும். இந்த விண்ணப்பத்துடன் அடையாளச் சான்று மற்றும் முகவரிச் சான்று இணைக்க வேண்டும்.

அடையாளச் சான்றாகப் பயன்படுத்தத் தகுதியுடையவை: 

* ஓட்டுனர் உரிமம்
* வாக்காளர் அடையாள அட்டை
* குடும்ப அட்டை
* இந்திய கடவுச் சீட்டு

முகவரிச் சான்றாகப் பயன்படுத்தத் தகுதியுடவை: 

* ஓட்டுனர் உரிமம்
* வாக்காளர் அடையாள அட்டை
* குடும்ப அட்டை
* தொலைபேசி கட்டண ரசீது
* கடவுச் சீட்டு
* வீட்டு வரி ரசீது
* ஆதார் கார்டு

தற்போது ஆதார் அட்டையை மட்டும் கொண்டே பான்கார்டு விண்ணப்பிக்கலாம் 

மேலும் அரசாங்கத்தால் வழங்கப்பட்ட வீட்டு முகவரி கொண்ட பிற சான்றுகளும் இதற்குத் தகுதியானவை.

வெளி இணைப்புகள்
---------------

* அதிகாரபூர்வ இணையதளம் பரணிடப்பட்டது 2013-11-09 at the வந்தவழி இயந்திரம்
**சார்லசு கூடியர்** (Charles Goodyear) (திசம்பர் 29, 1800 – சூலை 1, 1860) ஒரு அமெரிக்க வேதியியலாளர் மற்றும் உற்பத்திப் பொறியாளர் ஆவார். இரப்பர் பற்றவைப்பு என்பதைக் கண்டுபிடித்து அதற்காக அமெரிக்க ஐக்கிய நாடுகளின் காப்புரிமை மற்றும் வணிகக் குறியீட்டு அலுவலகத்தில் 3633 என்ற காப்புரிமை எண்ணை சூன் 15, 1844 ஆம் ஆண்டில் பெற்றவரும் ஆவார்.

கூடியர் நெகிழ்வான, நீர்ப்புகா, வார்ப்படக்கூடிய இரப்பரை உருவாக்கி உற்பத்தி செய்வதற்கான வேதியியல் செயல்முறையை உருவாக்கியவர் ஆவார்.

தாமசு ஆங்காக்கின் கண்டுபிடிப்பிற்குப் பிறகு வெப்பப்படுத்தும் போது மேலும் நிலைத்தன்மையுடைய இரப்பரைக் கண்டுபிடிப்பதற்கான முயற்சியில் ஈடுபட்டார். இவரது கண்டுபிடிப்பு பல தசாப்தங்களுகு்கான இரப்பர் உற்பத்தியை நௌகாடக் கீழ் பள்ளத்தாக்கில் கனெக்டிகட் என்ற இடத்தில் இரப்பர் உருவாக்கச் செயல்முறையில் காலணி மற்றும் வட்டை தயாரிக்கும் நிறுவனத்தில் தொடரச்செய்தது. கூடியர் வட்டை மற்றும் இரப்பர் நிறுவனம் இவரது பெயரால் அழைக்கப்பட்டது.

தொடக்க கால வாழ்க்கை
-------------------

சார்லசு கூடியர் நியூ ஏவன், கனெக்டிகட்டில் அமாசா கூடியர் என்பவருக்குப் பிறந்த ஆறு குழந்தைகளில் முதலாவதாகப் பிறந்தார். இவருடைய தந்தை ஒரு இயந்திரப் பழுது பார்ப்பவர் ஆவார். 1683 ஆம் ஆண்டில், நியூ ஏவன் குடியிருப்புப் பகுதியில், இலண்டன் வணிகர்களின் நிறுவனத்தைத் தொடங்கி, தலைமையேற்று நடத்தி வந்த ஆளுநர் ஈடோன் என்பவரின் ஆலோசகராயும் விளங்கினார்.

1823 ஆம் ஆண்டில், சார்லசு கனரக/வன்பொருள் வணிகத்தைக் கற்றுக்கொள்வதற்காக தனது வீட்டை விட்டு பிலடெல்பியா சென்றார். இயர் தனது இருபத்தைந்தாவது வயது வரை தொழிற்துறையில் பணிபுரிந்துவிட்டு கனெடிகட் திரும்பினார். இவர் நௌகாடக்கின் கனெடிகட்டில் தனது தந்தையின் வணிகத்தில் பங்குதாரராக நுழைந்து தந்தம் மற்றும் உலோக பொத்தான்களையும் மற்றும் பலவிதமான விவசாயத் துணைப்பொருட்களையும் தயாரிக்கும் பணியில் ஈடுபட்டார்.

மேற்கோள்கள்
-----------



1. ↑  
Zumdahl, Steven; Zumdahl, Susan (2014). *Chemistry* (Ninth ). Belmont, California: Brookes Cole/Cengage Learning. பன்னாட்டுத் தரப்புத்தக எண்:978-1-133-61109-7.. பார்த்த நாள்: October 25, 2014. "However, in 1839 Charles Goodyear (1800 – 1860), an American chemist,. . ."
2. ↑  
Haven, Kendall; Berg, Roni (1999). *The Science and Math Bookmark Book:300 Fascinating, Fact-Filled Bookmarks*. Englewood, Colorado: Teacher Ideas Press/Libraries Unlimited, Inc.. பன்னாட்டுத் தரப்புத்தக எண்:1-56308-675-1.. பார்த்த நாள்: October 25, 2014. "Famous Scientists: Charles Goodyear, chemist."
3. ↑  "United States Patent Office" (PDF). July 14, 2015 அன்று மூலம் (PDF) பரணிடப்பட்டது.
4. ↑  Hosler, D. (18 June 1999). "Prehistoric Polymers: Rubber Processing in Ancient Mesoamerica". *Science* **284** (5422): 1988–1991. doi:10.1126/science.284.5422.1988. பப்மெட்:10373117.
5. ↑  Slack, Charles (2003). *Noble Obsession*, 225, Hyperion. ISBN 0-7868-8856-3.
6. ↑  Iles, George (December 19, 1912). "Leading American Inventors". H. Holt – Google Books வழியாக.
**நிரந்தரத் தீர்வு, வங்காளம்** (**Permanent Settlement** or **Permanent Settlement of Bengal**) என்பது, வங்காள நிலப்பகுதியிலிருந்து வசூலிக்கப்படும் வேளாண்மை நிலவரி வருவாய்களை, பிரித்தானிய கிழக்கிந்திய நிறுவனம் மற்றும் ஜமீந்தார்கள் எவ்வாறு தங்களுக்குள் எவ்வாறு பங்கிட்டுக்கொள்ள வேண்டும் என இருதரப்பும் செய்து கொண்ட நிரந்தத்தீர்வுக்கான ஒப்பந்தம் ஆகும். 

1793-இல் வங்காள ஆளுநர் காரன்வாலிஸ் தயாரித்த காரன்வாலிஸ் சட்டத்தொகுப்பின்படி இந்த நிரந்தரத் தீர்வு ஒப்பந்தம் தயாரிக்கப்பட்டது. காரன்வாலிஸ் வகுத்த சட்டத்தொகுப்பின் படி, கிழக்கிந்தியக் கம்பெனியின் ஊழியர்கள் வருவாய்த் துறை, வணிகத்துறை மற்றும் நீதித்துறை என மூன்று துறைகளின் கீழ் இயங்கினர்.
விவசாயிகளிடமிருந்து, கிழக்கிந்தியக் கம்பெனிக்கு ஆதரவான நிலவுடமையாளர்களான ஜமீந்தார்கள் மூலம் நில வருவாயை, கிழக்கிந்தியக் கம்பெனியின் வருவாய்த்துறையினர் வசூலித்தனர்.

நிரந்தரத்தீர்வு முதன்முதலில் வங்காளம் மற்றும் பிகார் பகுதிகளில் நடைமுறைக்குக் கொண்டு வரப்பட்டது. பின்னர் அப்போதைய சென்னை மாவட்டத்திலும்; வாரணாசி மாவட்டத்திலும் அறிமுகப்படுத்தப்பட்டது. பின்னர் இந்த நிரந்தரத் தீர்வுத் திட்டம் வட இந்தியாவில் முழுமையாக 1 மே 1793-இல் நடைமுறைக்கு கொண்டு வரப்பட்டது. 

1833-இல் செயிண்ட் ஹெலினா சட்டம் நிறைவேற்றப்பட்ட பின், நிரந்தரத்தீர்வு முறை நீக்கப்பட்டு, ரயத்துவாரி முறை மற்றும் மகால் வாரி முறைகள் மூலம், நிலவரியை விவசாயிகளிடமிருந்து நேரடியாக கிழக்கிந்தியக் கம்பெனியர் வசூலித்தனர். இதனால் ஜமீந்தார்கள் நிலவரி வசூலிக்கும் முறை ஒழிக்கப்பட்டது.

இதனையும் காண்க
--------------

* இந்தியாவில் கம்பெனி ஆட்சி

மேற்கோள்கள்
-----------

1. 1 2  "Cornwallis Code". *Encyclopedia Britannica*. 4 February 2009. 24 February 2017 அன்று பார்க்கப்பட்டது.
**சிந்துபாத்** (***Sindhu Bath***) பாலு ஆனந்த் இயக்கத்தில், 1995 ஆம் ஆண்டு வெளிவந்த இந்தியத் தமிழ்த் திரைப்படமாகும். மன்சூர் அலி கான், கஸ்தூரி, சங்கவி, ஆர். சுந்தர்ராஜன், செந்தில், கோவை சரளா, ஜெய்கணேஷ் மற்றும் பலர் நடித்துள்ளனர். டி. எம். ஜெயமுருகன் மற்றும் எம். அப்பு தயாரிப்பில், தேவா இசையில், 15 செப்டம்பர் 1995 ஆம் தேதி வெளியானது.

நடிகர்கள்
---------

மன்சூர் அலி கான், கஸ்தூரி, சங்கவி, ராஜன் பி. தேவ், ஆர். சுந்தர்ராஜன், செந்தில், கோவை சரளா, ஜெய்கணேஷ், ரா. சங்கரன், கிருஷ்ணமூர்த்தி, எம். சி. நடராஜன், பி. அசோக்ராஜன், ஜோக்கர் துளசி, நெல்லை சிவா, கர்ணன், ராதா ராணி.

கதைச்சுருக்கம்
--------------

சிறையிலிருந்து விடுதலையாகி வெளியே வரும் மயில்சாமி (மன்சூர் அலி கான்) வங்கி கொள்ளை ஒன்றில் மாட்டிக்கொள்கிறான். கொள்ளையன் முத்துவை, போலீசில் பிடித்துக் கொடுக்கிறான் மயில்சாமி. ஒரு நல்ல காரியத்திற்காக தான் திருடியதாக சொல்லும் முத்துவுடன் சேர்ந்து மயில்சாமியும் காவல் நிலையத்திலேயே பணத்தை விட்டுவிட்டு தப்பி ஓடுகிறான்.

முத்துவின் முதலாளி வீட்டில் மயில்சாமி தங்க அனுமதி கிடைத்தது. தன் முதலாளியின் மகள் ஷோபனாவின் (கஸ்தூரி) திருமணத்திற்காத தான் திருடியதாக கூறுகிறான் முத்து. சாரங்கன் தான் ஷோபனாவின் தந்தை என்று மயில்சாமிக்கு தெரியவந்தது.

கடந்த காலத்தில், ஏழை வளையல் வியாபாரியாக இருக்கும் மயில்சாமி, கண்ணாத்தாவை (சங்கவி) திருமணம் செய்கொள்ள, கோவில் நகையை திருடச் சொன்னார் சாரங்கன். மயில்சாமியும் நகையை கொண்டுவந்து கொடுக்க, தன் வாக்கை மீறி தப்பிவிடுகிறார் சாரங்கன். பின்னர், கண்ணாத்தா தற்கொலை செய்கொள்ள, திருடிய குற்றத்திற்காக பிடிபடுகிறான் மயில்சாமி.

தன்னை கடந்த காலத்தில் ஏமாற்றிய சாரங்கனை பழிவாங்க உறுதியாக இருந்தான் மயில்சாமி. மயில்சாமியின் எண்ணம் நிறைவேறியதா என்பதே மீதிக் கதையாகும்.

ஒலிப்பதிவு
----------

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் தேவா (இசையமைப்பாளர்) ஆவார். வைரமுத்து மற்றும் டி. எம். ஜெயமுருகன் எழுதிய பாடல்கள் 1995 ஆம் ஆண்டு வெளியானது.

### பாடல்களின் பட்டியல்

1. வா வா கன்னி தேனே
2. ஜல் ஜல் வளையல்
3. ஜன் ஜனக்கு
4. சிந்துபாத் கோட்டையிலே
5. வா வா கன்னி தேனே வானம்

மேற்கோள்கள்
-----------

1. ↑  "www.jointscene.com". Archived from the original on 2010-01-28. 2019-03-13 அன்று பார்க்கப்பட்டது.CS1 maint: unfit url (link)
2. ↑  "https://spicyonion.com". External link in `|title=` (உதவி)
3. ↑  "http://actiononframes.com". 2018-05-03 அன்று மூலம் பரணிடப்பட்டது. 2019-03-13 அன்று பார்க்கப்பட்டது. External link in `|title=` (உதவி)
4. ↑  "https://timesofindia.indiatimes.com". External link in `|title=` (உதவி)
5. ↑  "http://www.sunmusiq.com". External link in `|title=` (உதவி)
தன்னூட்ட உயிரிகளுக்கும், சார்பூட்ட உயிரிகளுக்கும் இடையிலான சுற்றுத் தொடர்பின் ஒரு பார்வை.
**சார்பூட்ட உயிரி** (heterotroph) என்பது, கரிம நிலைப்படுத்தம் செய்ய முடியாததும், தனது வளர்ச்சிக்காகக் கரிமச் சேர்மங்களில் இருந்து கரிமத்தைப் பெறுவனவுமான உயிரியைக் குறிக்கும். சார்பூட்ட உயிரிகள் மேற்படி கரிமச் சேர்மங்களை தன்னூட்ட உயிரிகளையோ, பிற சார்பூட்ட உயிரிகளையோ உண்பதன்மூலம் பெறுகின்றன. அவை எவ்வாறு ஆற்றலைப் பெறுகின்றன என்பதை அடிப்படையாகக்கொண்டு அவற்றை மேலும் வகைகளாகப் பிரிக்க முடியும். சார்பூட்ட உயிரி ஆற்றலை ஒளியில் இருந்து பெறுமானால் அது ஒளிச்சார்பூட்ட உயிரி எனப்படும். அது வேதியியல் ஆற்றலைப் பயன்படுத்துமானால் அவ்வுயிரியை வேதிச்சார்பூட்ட உயிரி என்பர்.

சூரிய ஒளி அல்லது கரிமமில் சேர்மங்களைப் பயன்படுத்தி காபோவைதரேட்டு, கொழுப்பு, புரோட்டீன் போன்ற கரிமச் சேர்மங்களை உருவாக்கும் தன்னூட்ட உயிரிகளிலிருந்து சார்பூட்ட உயிரிகள் வேறுபட்டவை. இவ்வாறு தன்னூட்ட உயிரிகள் உருவாக்கும் கரிமச் சேர்மங்கள் தன்னூட்ட உயிரிகளுக்கு வேண்டிய ஆற்றலைத் தருவதுபோல், அவற்றை உணவாகக் கொள்ளும் சார்பூட்ட உயிரிகளுக்கும் ஆற்றலை அளிக்கின்றன. உலகில் வாழுகின்ற உயிரினங்களில் 95% அல்லது அதற்கு மேற்பட்ட விலங்குகள், பங்கசுக்கள், பெரும்பாலான பக்டீரியாக்கள் உள்ளிட்டவை சார்பூட்ட உயிரிகளே.

மேற்கோள்கள்
-----------

1. ↑  
"heterotroph".
2. ↑  Hogg, Stuart (2013). *Essential Microbiology* (2nd ). Wiley-Blackwell. பக். 86. பன்னாட்டுத் தரப்புத்தக எண்:978-1-119-97890-9. .
3. ↑  "How Cells Harvest Energy" பரணிடப்பட்டது 2012-07-31 at the வந்தவழி இயந்திரம். McGraw-Hill Higher Education.